**TARTUMAA**

**Järvemuuseum Akva:rium**

Limnoloogia tee 1, Vehendi, Tartu maakond

Avatud 17.00–23.00

Sissepääs 1 euro (kuni 8-aastased lapsed tasuta).

Parvesõidud 17.00, 18.00, 19.00, 20.00, 21.00 ja õngelaenutus lisatasu eest.

18.10 ja 20.10 giidituur muuseumis

19.00 ja 21.00 konkursil „Aasta kalandustegu 2022“ rahva lemmiku tiitli pälvinud Eesti Maaülikooli kaasprofessori, kalateadlase ja teaduse populariseerija Arvo Tuvikese loeng-vestlusring „Kas kalad magavad?“

22.00 Kalade söötmine muuseumis

Loomingulise vabaduse töötoad:

• Töötuba Gyotaku (kalaprint). Kalaprinti teeme T-särgile (palume ühevärviline särk endal kaasa võtta)

• Hiina tušimaal – loome maagilise kunstiteose kalast

• Huvilistel on vabadus kasutada VR-elamust „Ekspeditsioon Võrtsjärves” või proovida lihtkäsiõngega kalastusõnne

Avatud kohvik.

**Fahrenheit 451° raamatutuba**

Aparaaditehas, Kastani 42, Tartu

Avatud alates 18.00.

Avatud on hüpiknäitus „Leiunurk“. Välja on pandud kõige erilisemad ja kummalisemad kirjad, joonistused, fotod ja esemed, mille oleme raamatutuppa jõudnud kirjateoste vahelt leidnud.

**TYPA keskus**

Kastani 48f, Tartu

Avatud kuni 23.00

Sissepääs tasuta.

Püsinäitus raamatutrükkimise ajaloost, masinatest ja trükitehnoloogiatest.

**Eesti Rahva Muuseum**

Avatud 18.00–23.00

Sissepääs tasuta.

19.00 Ringkäik kuraator Joanna Hoffmanniga näitusel „Sürrealism 100. Praha, Tartu ja teised lood …“ (45 min, eesti keeles)

20.00 „Soome-ugri rahvaste vabaduse eripärast“. Ringkäik kuraator Art Leetega näitusel „Uurali kaja“ (45 min, eesti keeles)

21.00–22.30 Raadi kalmistu peaväravas õhtune linnalooduse tuur ERMi osalussaali peatselt avatava linnaloomanäituse kuraatorite Hildegard Reimanni ja Liina Lemberiga.

21.00 kuraator Piibe Kolka tutvustab installatsiooni „Ma kajan“ näitusel „Kellele kuulub öö?“.

Hurda saalis filmiprogramm „Vabaduse lood“.

Avatud kohvik ja restoran.

**19. sajandi Tartu linnakodaniku muuseum**

Jaani 16, Tartu

Avatud 18.00–22.00

Sissepääs 1 euro.

Avatud on püsiväljapanek ja ajutine näitus, mille on koostanud korporatsioon Lembela oma 100 tegutsemisaasta tähistamiseks. Üliõpilastest, nende tegemistest, vabadusest ja piirangutest kõnelevad näituse koostajad.

**KGB kongide muuseum**

Riia 15b, Tartu

Avatud 17.00–23.00

Sissepääs 1 euro.

Uuendatud püsinäitusel raputatakse külastajat kohalolekuefektiga, mida toetavad helid, videoprojektsioonid, animatsioonid ja ajastutruud rekvisiidid. Ajutise näituse saalis on avatud Saaremaa Muuseumi rändnäitus „Elu piimanõus“ metsavendade piimanõudest-peidikutest.

**Oskar Lutsu majamuuseum**

Riia 38, Tartu

Avatud 17.00–22.00

Sissepääs tasuta.

Võimalik on end vabalt tunda Oskari hubases kodus ja iseseisvalt muuseumi näitusi uurida.

**Tartu linnamuuseum**

Narva mnt 23, Tartu

Avatud 18.00–23.00

Sissepääs 1 euro.

Uue näituse „Peedist pesumasin“ kohta jagavad selgitusi kuraatorid Madle Uibo ja Meeli Väljaots.

19.00–20.30 Emajõe kalda ajalooretk (tasuta). Jalutuskäik ajas mööda Emajõe kallast saab alguse Tartu linnamuuseumist ja lõppeb Lodjakoja juures. Retke juhib linnamuuseumi giid Ants Siim.

**Laulupeomuuseum**

Jaama 14, Tartu

Avatud 18.00–23.00

Sissepääs 1 euro.

Püsinäitused: „Oma viisi hoides“ ja „Eesriie üles! Vanemuise teater 150“

Ajutine näitus: „Lapseks olemise kunst. Lapsepõlv Tartus 1890–1940“

19.00 Laulupeomuuseumi segakoor

19.30 Tartu Ukraina Lauluring

**Tartu Ülikooli kunstimuuseum**

Ülikooli 18, Tartu

Avatud kl 18.00–22.00

Sissepääs tasuta.

Avatud on püsinäitus ja muumiakamber. Ajutiste näituste saalis on Muuseumiööl viimast päeva avatud põnev multimeedia lahendustel põhinev väljapanek „Kirjanduslike paikade taasloomine“.

**Tartu tähetorn**

Uppsala 8, Tartu

Avatud 18.00–23.00

Sissepääs tasuta.

Avatud püsiekspositsioon.

19.30 tähetorni aias Tartu observatooriumi bänd. Teadlastest bändiliikmed otsivad päikese ja kosmosega seonduvat ka helisagedustel.

**Eesti Kirjandusmuuseum**

Vanemuise 42, Tartu

Sissepääs tasuta.

18.00–19.00 muuseumiöhe juhatab PJ Valper, muusikalisi vahepalu esitab Jan Rahman

18.00 vestlevad saalis Tartu linnakirjanik Maarja Pärtna ja kirjandusteadlane Krista Ojasaar

19.00 kirjandusmuuseumis kunsti avastamas: erituur koos Enn Lillemetsaga

20.00 tantsulaboratoorium „Vabajalg“

21.00 simman vabas õhus (vihma korral saalis)

**A. Le Coqi õllemuuseum**

Laulupeo pst 15, Tartu

Avatud 18.00–23.00. Viimane sissepääs 22.30.

Sissepääs 1 euro.

Õllemuuseumis saad tutvust teha õlle ajalooga, nuusutada ja mekkida õlle komponente ning näha ja katsuda vanu tootmisseadmeid. Õllemuusemi kunstitunnelis saab uudistada Silver Vahtre fantaasiaküllast nägemust Tartust.

**Tartu Kunstimuuseum**

Raekoja plats 18, Tartu

Avatud 18.00–23.00

Sissepääs tasuta.

Avatud näitused „Ilmar Malin. Igaviku hõõg“, „Initsiatiiv altpoolt. Eesti karikatuur 1980ndatel“, Kris Lemsalu iskunäitus „DONATELLA. Elukeeris“

18.00–18.30 tuur näitusel Kris Lemsalu iskunäitus „DONATELLA. Elukeeris“ (eesti keeles)

18.40–19.10 tuur näitusel „Ilmar Malin. Igaviku hõõg“ (eesti keeles)

19.15–19.45 Tuur näitusel „Initsiatiiv altpoolt. Eesti karikatuur 1980ndatel“ (eesti keeles)

19.45–23.00 näitused avatud iseseisvalt tutvumiseks

**Alatskivi loss ja Eduard Tubina muuseum**

Avatud 17.00–23.00

Sissepääs tasuta.

17.00 kontsert „Kevade helid ja värvid“ Alatskivi lossi sõiduhobuste talli näitusteruumis. Esinevad Eesti Panga kammerkoor koos Tallinna Jaani kiriku meeskooriga, dirigent Peeter Perens, ja Eesti Panga rahvatantsurühm „Estonia pst“, juhendaja Märt Agu

19.00 giidituur Alatskivi lossis ja Eduard Tubina muuseumis

21.00 lühike salakontsert salakohas

**Eesti Põllumajandusmuuseum**

Sissepääs tasuta.

Avatud ühisnäituse „Peedist pesumasin“ osanäitus „Peedist pesumasin: leidlikkus maal“, mis keskendub Nõukogude aja kitsastest oludest tingitud leidlikkusele, isetegemisele ja loovusele. Kohal on Mutribaar ning ringi sõidab Polt.

**Tartu Ülikooli botaanikaaed**

Lai 38, Tartu

Avatud 18.00–22.00

Sissepääs tasuta.

Avastamist ootavad 10 000 taimeliiki ja -sorti maailma kõikidest kliimavöötmetest.

**Tartu Ülikooli loodusmuuseum**

Vanemuise 46, Tartu

Avatud 18.00–22.00

Sissepääs tasuta.

Avatud püsiekspositsioon „Maa. Elu. Lugu“ ja näitus „Teadmata“.

**Tartu Ülikooli muuseum**

Lossi 25, Tartu

Muuseum ja toomkiriku tornid avatud 18.00–23.00

Sissepääs muuseumisse on tasuta, tornidesse pääseb 3-eurose sooduspiletiga.

18.00 toomkiriku tornide sissepääsu kõrval interaktiivse installatsiooni „Elupäästja“ avamine ja kuraatorituur. Installatsioon ühendab endas geneetika ja muusika. Neljanoodilised instrumendid muudavad kuuldavaks geneetilised variatsioonid, mis on kõigi elusolendite aluseks. Installatsiooni autor on Valdek Laur, kaasautoriteks on metallikunstnik Fred Truus ja muusik Silver Sepp.

**Soomepoiste tuba-muuseum**

Saadjärve Looduskeskus

Avatud 18.00–23.00

Sissepääs tasuta.

Külastajaid ootab ainult selleks õhtuks Äksi kogukonna ühistööna valminud suurejooneline ja värvikas näitus „Töö tänab tegijat!”. Näha saab ordeneid ja aurahasid, tänukirju ja diplomeid, karikaid ja medaleid, kuldkelli ja kuldseid oksi.

Avatud on MTÜ Äksi aleviku kogukonna kohvik „ÕÕd on siin mustad“ (sularahas). Samas majas asuv Järve Pood on avatud kuni 21.00.

**Jääaja Keskus**

Saadjärve 20, Äksi

Avatud 17.00–23.00

Sissepääs 1 euro.

16.00 Äksi segakoori tasuta kontsert Jääaja Keskuse konverentsisaalis

Värskelt on avatud roheenergiaid tutvustav Särtsutuba. Avatud uus näitus Saadjärve elustikust ja Peeter Lauritsa näitus „Miski on kõigega seotud“, mis ootab mediteerima elu mitmekesisuse üle. Kuulata saab Peeter Lauritsa vaimustavaid kõnelusi eesti, inglise ja vene keeles.

Väiksemad saavad teadmisi koguda otsimismängus „Lemming Lempsi rada“.

Oma nutiseadmest kuulatav audiogiid katab kõiki Jääaja Keskuse näitusi. Majas on 40 QR-koodi, mida saab kuulata neljas keeles.

Saadjärvele sõidab parv igal täistunnil kuni päikeseloojanguni. Parvepilet 4 eurot.

Avatud on Jääkaru kohvik, kus pakutakse lõunasööki ja näksimist.

**Tartu Ülikooli arvutimuuseum**

Narva mnt 18, ruum 1039, Tartu (Delta õppehoone, sisenemine Vene tänava poolt)

Avatud 18.00–24.00

Sissepääs tasuta, teretulnud on annetused sularahas.

18.15, 19.15 ja 20.15 algavad Delta õppehoone fuajeest majatuurid. Arvutimuuseumis saab tutvuda arvutustehnika arengulooga Eestis alates 1959. aasta esimesest elektronarvutist Ural kuni tänapäeva digitaalse e-riigini.

**Keskkonnaagentuur: Tartu-Tõravere meteoroloogiajaam**

Torni 4, Tõravere, Nõo vald

Avatud 16.00–22.00

Sissepääs tasuta.

Suured ja väiksed huvilised saavad põhjaliku ülevaate ilmavaatlustest ja nende tegemiseks kasutatavatest mõõtevahenditest.